Gavekultur

“I har fået det for intet,

giv det for intet”

Jesus, Matt. 10 8



**Gaveprincippet**

Martinus ønskede, at man skulle arbejde efter gaveprincippet altså gratisprincippet. “Vi er en moral vi er ikke en forretning”.

Altså: Ingen forretning, ingen merværdi, moms, studieafgifter, ingen indmeldelser eller udmeldelser, ingen over- eller underordnede, ingen kontrakter. Hvis man lever efter analyserne, vil alt være frit som solen.

**Giv det for intet!**

“I har fået det for intet, giv det for intet” sagde Jesus, Matt. 10, 8.

Apostlene forlangte ikke kursusgebyr for at fortælle til andre, hvad Jesus havde sagt. Paulus arbejdede som teltmager under sine rejser, for ikke at være andre til byrde.

Allerede på Paulus’ tid var der nogle, som fik løn som “ældste”. Alle vegne hvor penge trænger ind og dominerer, sker det ofte at de demoraliserer mennesket. Det eneste rigtige er at bruge gaveprincippet og at have tillid til det.

**Moral**

Martinus besøgte, i begyndelsen af sit virke, Lars Nibelvang. Han kunne se, at Martinus havde særlige evner og han sagde, for at prøve ham, at med de evner kunne han tjene mange penge. Martinus afviste den mulighed meget kraftigt.

Han ønskede kun at give sin viden som en gave til menneske-heden.

**Den åndelige viden skal ikke koste penge**

Selv i kirker og templer er der normalt gratis adgang. Ingen trossamfund forlanger penge for at forkynde evangeliet. De østlige religioner fungerer efter gaveprincippet. Man giver frivillige bidrag.

LIVETS SKOLE i Martinus’ åndsvidenskab og fonden Det Tredie Testamente drives efter gaveprincippet. Der er gratis adgang til alle foredrag og studiegrupper. Alle bøger sælges til kostpris, altså uden fortjeneste. Alt arbejde er frivilligt. Der holdes udstillinger overalt i landet og i udlandet. Der afholdes sommerkursus. Der laves brochurer og studiemateriale. Der ydes hjælp til private, som ønsker at oprette lokale studiekredse.

Men der skal naturligvis også bruges penge.

**Tillid til gaveprincippet**

Mange yder et stort frivilligt arbejde til LIVETS SKOLE i åndsvidenskab og fonden Det Tredie Testamente, mange giver gaver og der kommer arvemidler. Når man er indstillet på kun at give, virker det begge veje. Det er en stor glæde, når alt gives uden beregning.

Hvad hvis det ikke kommer bidrag nok? Kan man basere en aktivitet udelukkende på tilliden til, at der kommer gaver nok?

Hvis der ikke kommer bidrag nok, er det fordi aktiviteten ikke er rigtig og ikke har forsynets velsignelse. Man må så lægge stilen om eller nedsætte aktiviteten, indtil økonomien hænger sammen. Man skal ikke gøre mere end der er støtte til, men gør man det rigtige, kommer bidragene og hjælpen også.

Det har LIVETS SKOLE erfaret.

**Martinus skriver**

Fra artiklen GAVEKULTUR: “Udviklingens mest ufejlbarlige kendetegn viser sig ikke i form af, hvor meget man ejer, men derimod i form af,, hvor megen glæde man er i stand til at føle ved at yde sin næste noget af det man ejer. Vort forhold til det “at give” er vort forhold til udviklingen. Herpå ses det, hvor man står. Herpå ses det jordiske menneskes afstand fra at være et “færdigt” væsen, hvilket vil sige, den væsenstilstand, der i “Livets Bog” udtrykkes som “det rigtige menneske”.

Dyrets natur er princippet “at tage”, – det virkelige menneskes natur er princippet “at give”.

…”Da gaveprincippet er det modsatte af tvangsprincippet, vil det, overalt, hvor det udvikler sig, resultere i en større og større frihed for samfundet såvel som for de enkelte mennesker.”

**Frihed og frivillighed**

Den frihed, som Martinus her nævner, vil føles der, hvor der ikke er tvang eller kontrol, og hvor man frit kan komme og gå, – og frit kan give, hvad man har lyst til.

———————————————————

**Fonden Det Tredie Testament**e tilbyder Martinus’ originale værk til kostpris. Det består af:

**Livets Bog I - VII**

**Det Evige Verdensbillede I-IV**

**Logik, Bisættelse og ca. 30 mindre bøger.**

**Nærmere oplysninger:**

**LIVETS SKOLE i Martinus åndsvidenskab**

**www.thethirdtestament.info**

**www.livetsskole.info - Tel: 20 15 78 11**

**Facebook: LIVETS SKOLE i åndsvidenskab**