
Baggrunden for

****

**Det Tredie Testamente**

**Rødder langt tilbage**

**Det Tredie Testamente** er bebudet af Jesus selv. Han kaldte det TALSMANDEN:

*Men Talsmanden – den Helligånd, som Faderen vil sende i mit navn, han skal lære jer alt og minde jer om alt, hvad jeg har sagt jer. (Joh. 14.26)*

*… han skal vejlede jer i hele sandheden. (Joh. 16.13)*

I dag, to tusind år senere, kan vi være lidt mere præcise om indholdet:

**Det Tredie Testamente,** Talsmanden, afslører og forklarer kristedom-mens intellektuelle side. Det Tredie Testamente forklarer den itelektuelle baggrund for dén etik og moral, som Jesus forkyndte og praktiserede, da han gik rundt med sine disciple i Jerusalem og omegn.

**Hvorfor sagde Jesus ikke bare det hele selv?**

Hvorfor forkyndte han i form af lignelser - uden at forklare sig intellektelt? Om det siger han selv:

*Jeg har endnu meget at sige jer, men det kan I ikke bære nu. (Joh. 16.12)*

Menneskene var på Jesu tid ikke nær så intellektuelt udviklede, som de er i dag. Især er intelligensen vokset meget, og dermed også evnen til at analysere. Det betyder, at man i stigende grad forlanger logiske forklaringer i stedet for lignelser og dogmer.

Dette forlangende kan Det Tredie Testamente indfri til fulde. Ud over at være en lys, livsbekræftende og logisk verdensforklaring for det humant indstillede menneske har Det Tredie Testamente også følgende egenskaber:

*Det er fuldstændigt sammenhængende og modsigelsesfrit.*

*Det er i overensstemmelse med fysikkens og neurovidenskabens forskningsresultater.*

*Det er i overensstemmelse med den evolutionære udvikling af dyrearterne.*

*Det har en omfattende forklaringsevne, også over for sider af virkeligheden, hvor de traditionelle forklaringsmodeller kommer til kort.*

**En ubemærket verdenshistorisk begivenhed**

**Det Tredie Testamente** – Bibelens fortsættelse og fuldendelse – er en begivenhed i vores tid, der er i klasse med Jesu vandring her på Jorden for to tusind år siden. Hvordan kan en så enestående hændelse blive ved med at undgå fjernsynets bevågenhed og avisernes forsider? Jesus gav allerede selv svaret:

*Jeg vil bede Faderen, og han vil give jer en anden talsmand, som skal være hos jer til evig tid: sandhedens ånd, som verden ikke kan tage imod, fordi den hverken ser eller kender den. (Joh. 14.16)*

Det Tredie Testamentes forfatter – Martinus - siger om samme spørgsmål:

*Flertallet af Menneskene staar ikke i Dag med aabne Arme for at modtage de højeste Analyser. Inden dette er naaet saa vidt, maa der endnu flyde meget Blod, mange Taarer eller manifesteres megen Dødedans, Kanontorden og Lemlæstelse. ... Mit Arbejde er derfor mere beregnet paa Fremtiden end paa Nutiden. (Martinus 1940)*

Kirken holder godt nok udkig efter Talsmanden. Men da den tror, at Talsmanden er en person – nemlig Jesus – kan den naturligvis ikke få øje på Det Tredie Testamente. I ovenstående udtalelse siger Jesus ellers indirekte, at Talsmanden ikke kan være en person. En person ville ikke kunne være hos os ”til evig tid”, men det kan Det Tredie Testamente.

**Manden bag værket**

Det Tredie Testamente består ikke af filosofiske overvejelser, men udelukkende af selvoplevet førstehåndsviden. Det skyldes, at forfatteren – ligesom Jesus – var i besiddelse af en perfekt intuitionsevne – en form for begavelse, som han selv kalder kosmisk bevidsthed. Den bevirkede, at han var lige så bevidst i den åndelige verden som i den fysiske. Han kunne ”se” de åndelige kræfter bag den fysiske verden. Det Tredie Testamente er en beskrivelse af det han ”så”.

Han kunne se, at han selv, du og jeg og alle andre skabninger er evige, udødelige væsener. At det, vi kalder døden, blot er en overgang til en åndelig tilværelse. En ferie, inden vi på ny vender tilbage til Jorden for at videreudvikle os. Han kunne se, at visdomsordet ”Som du sår, skal du høste” også gælder fra liv til liv. Det man sår i det ene liv, høster man måske først i det næste.

**På vej mod nye evner**

Martinus understregede, at set i en større sammenhæng er han hverken mere eller mindre end alle andre. Vi vil alle med tiden opnå at få de samme evner som ham. Det er ”kun” et spørgsmål om udvikling af den nødvendige moral. I denne udviklingsproces, der løber over mange liv, kan vi have glæde af Det Tredie Testamente som inspiration og vejledning, hvis vi ønsker det.

Martinus vandrer ad samme vej som os, bare et stykke forude.

**Mere information:**

**LIVETS SKOLE i Martinus åndsvidenskab**

**www.thethirdtestament.info**

**www.livetsskole.info - Tel: 20 15 78 11**

**Facebook: LIVETS SKOLE i åndsvidenskab**